stanford-oval/wikipedia huggingface dataset:
เกิดใหม่เป็นหมาของสาวที่แอบชอบ
สื่อ > อนิเมะ

ในเดือนมีนาคม พ.ศ. 2565 มีการประกาศว่ามังงะจะได้รับการดัดแปลงเป็นซีรีส์อนิเมะโทรทัศน์ ที่สร้างโดยสตูดิโอ Quad กำกับซีรีส์อนิเมะโดย Takashi Andō กำกับภาพโดย Hisashi Saito ออกแบบตัวละครและกำกับแอนิเมชันโดย Kazuaki Morita และเพลงประกอบโดย Tatsuya Kikuchi ซีรีส์อนิเมะเริ่มออกอากาศตั้งแต่วันที่ 7 มกราคม พ.ศ. 2566 ทางช่องโตเกียวเอ็มเอกซ์ และ BS11 ชื่อเพลงเปิด "Gyakyū☆Fuwaku☆Fraction" (逆境☆不惑☆フラクション), และเพลงปิดชื่อ "Let's Go My House!!!" (レッツゴー・マイ・ハウス!!!) ร้องโดย Saya Aizawa Mayu Sagara และ Yurie Kozakai โดยซีรีส์จะออกอากาศทั้งหมด 12 ตอน พร้อมกับออริจินัลวิดีโอแอนิเมชัน ที่จะรวมกับบลูเรย์ 1 และ 2 ของซีรีส์
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรีบอร์ดโดย  | วันฉายเดิม  |
| --- | --- | --- | --- | --- |
| 1 | "ขอมือ" ถอดเสียง: "Ote." (ญี่ปุ่น: お手。) | Takashi Andō | Takashi Andō | 7 มกราคม 2566 (2566-01-07) |
| 2 | "เดินเล่น" ถอดเสียง: "Osanpo." (ญี่ปุ่น: おさんぽ。) | Takashi Andō | Hidetoshi Yoshida | 14 มกราคม 2566 (2566-01-14) |
| 3 | "แมวขี้กลัว" ถอดเสียง: "Kowagaru Neko." (ญี่ปุ่น: こわがるネコ。) | Yoshitsugu Kimura | Hidetoshi Yoshida | 21 มกราคม 2566 (2566-01-21) |
| 4 | "ความรู้สึกของสุนัข" ถอดเสียง: "Inu no Kimochi." (ญี่ปุ่น: 犬のきもち。) | Yoshitsugu Kimura | Hidetoshi Yoshida | 28 มกราคม 2566 (2566-01-28) |
| 5 | "หลบหนี" ถอดเสียง: "Dasshutsu." (ญี่ปุ่น: 脱出。) | Mizuki Iwadare | Royden B | 4 กุมภาพันธ์ 2566 (2566-02-04) |
| 6 | "กระต่ายขี้เหงา" ถอดเสียง: "Sabishii Usagi." (ญี่ปุ่น: さびしいうさぎ。) | Mizuki Iwadare | Royden B | 11 กุมภาพันธ์ 2566 (2566-02-11) |
แหล่งข้อมูลอื่น

เว็บไซต์ทางการมังงะที่ Magazine Pocket (ในภาษาญี่ปุ่น)
เว็บไซต์ทางการมังงะที่ Shōnen Magazine R (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
อนิเมะ เกิดใหม่เป็นหมาของสาวที่แอบชอบ ที่อนิ-วัน เอเชีย
อนิเมะ เกิดใหม่เป็นหมาของสาวที่แอบชอบ ที่ปีลีปีลี
เกิดใหม่เป็นหมาของสาวที่แอบชอบ (มังงะ) ที่เครือข่ายข่าวอนิเมะ
พริ้นเซส พริ้นเซส

| --- | --- |
พริ้นเซส พริ้นเซส

プリンセス・プリンセス
ชื่อภาษาอังกฤษ: Princess Princess
แนว: คอเมดี้
มังงะ
เขียนโดย: มิกิโยะ สึดะ
สำนักพิมพ์:  สำนักพิมพ์โชงะกุกัง
อนิเมะ
กำกับโดย: เคทาโร่ โมโตนางะ
สตูดิโอ: สตูดิโอดีน
พริ้นเซส พริ้นเซส (ญี่ปุ่น: プリンセス・プリンセス; โรมาจิ: Purinsesu Purinsesu ทับศัพท์จาก Princess Princess) เป็นการ์ตูนญี่ปุ่น เรื่องและภาพโดย มิกิโยะ สึดะ มีฉบับรวมเล่มทั้งหมด 5 เล่มจบ ปัจจุบันได้มีการสร้างเป็นอนิเมะ เริ่มฉายที่ประเทศญี่ปุ่น ตั้งแต่เมื่อวันที่ 5 เมษายน พ.ศ. 2549 ทางสถานีทีวีอาซาฮี และสร้างเป็นละครทีวี โดยใช้ชื่อว่า "พริ้นเซส พริ้นเซส D" (D ย่อมาจาก Drama ที่แปลว่าละคร) โดยเริ่มฉายตั้งแต่วันที่ 28 มิถุนายน พ.ศ. 2549 ทางสถานีทีวีอาซาฮีเช่นเดียวกัน
เนื้อเรื่อง

ในโรงเรียนชายล้วนที่สุดแสนจะน่าเบื่อ เพราะไร้ซึ่งสาวๆให้เชยชม ทำให้มีการก่อตั้ง 'เจ้าหญิง'หรือก็คือชายหนุ่มหน้าหวานเพื่อมาคำจุนจิตใจของเหล่าชายหนุ่มทั้งหลายให้มีสิ่งเริงรม เหล่าเจ้าหญิงล้วนต้องทำหน้าที่ให้เหมือนผู้หญิงมากที่สุดและในบางกรณีก็ต้องแต่งตัวเป็นผู้หญิงอีกด้วย  ผู้ที่ได้รับเลือกให้เป็นเจ้าหญิงนั้น ในเวลาที่ปฏิบัติหน้าที่ของเจ้าหญิงนั้นจะไม่ถือว่าขาดเรียนและยังมีสิทธิพิเศษอื่นๆอีกด้วย
เพลงเปิดและปิด

เพลงเปิด : Kimi to Deatte Kara (Because I Met You) ขับร้องโดย มิยาซาวะ อาสึชิ​ (Miyazawa Atsushi)
เพลงปิด : Hohoemi wo Agetai (I Want to Give You a Smile) ขับร้องโดย ทีมเอฟ (team-F)
แหล่งข้อมูลอื่น

เว็บไซด์ของสึดะ มิกิโยะ (ผู้วาดการ์ตูน) (ญี่ปุ่น)
เว็บไซต์อย่างเป็นทางการ (อนิเมะ) (ญี่ปุ่น)
เว็บไซต์อย่างเป็นทางการ (ละคร) (ญี่ปุ่น)
สึรุเนะ

| --- | --- |
สึรุเนะ

ツルネ -風舞高校弓道部- (Tsurune: Kazemai Kōkō Kyūdō-bu)
แนว: กีฬา (ยิงธนู)
ไลต์โนเวล
เขียนโดย: โคโตโกะ อายาโนะ
วาดภาพโดย: ชิทัตสึโมริโมโตะ
สำนักพิมพ์: เกียวโตแอนิเมชัน
ในเครือ: KA Esuma Bunko
วางจำหน่ายตั้งแต่: 26 ธันวาคม พ.ศ. 2559 – ปัจจุบัน
จำนวนเล่ม: 3
อนิเมะโทรทัศน์
กำกับโดย: ทากูยะ ยามามูระ
เขียนบทโดย: มิจิโกะ โยโกเตะ
ดนตรีโดย: ฮารูมิ ฟูกิ (ตอนที่ 1–13) มาซารุ โยโกยามะ (ตอนที่ 14–)
สตูดิโอ: เกียวโตแอนิเมชัน
ถือสิทธิ์โดย: อนิพลัส เอเชีย
เครือข่าย: เอ็นเอชเค
เครือข่ายภาษาไทย: เอไอเอสเพลย์, ปีลีปีลี
ฉาย:  22 ตุลาคม พ.ศ. 2561  –  29 มีนาคม พ.ศ. 2566
ตอน: 26 + โอวีเอ
ภาพยนตร์อนิเมะ
สึรุเนะ -ธนูดอกแรกแห่งการเริ่มต้น-
กำกับโดย: ทากูยะ ยามามูระ
เขียนบทโดย: มิจิโกะ โยโกเตะ ทากูยะ ยามามูระ
ดนตรีโดย: มาซารุ โยโกยามะ
สตูดิโอ: เกียวโตแอนืเมชัน
ฉาย: 19 สิงหาคม พ.ศ. 2565 (ญี่ปุ่น) 21 มกราคม พ.ศ. 2566 (ไทย; อนิพลัส) 16 มีนาคม พ.ศ. 2566 (ไทย; โรงภาพยนตร์)
ความยาว: 102 นาที
 สถานีย่อยการ์ตูนญี่ปุ่น
สึรุเนะ หรือ สึรุเนะ ชมรมคนยิงธนู (ญี่ปุ่น: ツルネ -風舞高校弓道部-; โรมาจิ: Tsurune: Kazemai Kōkō Kyūdō-bu; ทับศัพท์: สึรูเนะ: คาเซไม โคโก คีวโดบุ; แปลว่า "สึรูเนะ: ชมรมยิงธนูโรงเรียนมัธยมปลายคาเซไม") เป็นซีรีส์ไลต์โนเวลญี่ปุ่น เขียนโดยโคโตโกะ อายาโนะ วาดภาพประกอบโดยชินัตสึ โมริโมตะ นิยายเล่มชนะเลิศรางวัล Special Judge Award ในการงานแข่งขันรางวัลเกียวโตแอนิเมชันในปี พ.ศ. 2559 และตีพิมพ์โดยสตูดิโอในเดือนธันวาคมปีเดียวกัน
ซีรีส์อนิเมะโทรทัศน์ดัดแปลง ผลิตโดยเกียวโตแอนิเมชัน ออกอากาศตั้งแต่เดือนตุลาคม พ.ศ. 2561 ถึงมกราคม พ.ศ. 2562 ภาพยนตร์อนิเมะชื่อเรื่องว่า สึรุเนะ -ธนูดอกแรกแห่งการเริ่มต้น- ออกฉายในเดือนสิงหาคม พ.ศ. 2565 ฤดูกาลที่สองชื่อเรื่องว่า สึรุเนะ -ธนูดอกแรกแห่งการร้อยเรียง- ออกอากาศตั้งแต่เดือนมกราคมถึงมีนาคม พ.ศ. 2566
เรื่องย่อ

นารูมิยะ มินาโตะ พ่ายแพ้ในการแข่งขันของชมรมยิงธนูครั้งสุดท้ายของชั้นมัธยมศึกษาตอนต้นด้วย "เรื่องเรื่องหนึ่ง" จึงตัดสินใจเลิกเล่นกีฬายิงธนูไป แต่แล้ววันหนึ่งหลังจากเข้าศึกษาต่อในระดับมัธยมศึกษาตอนปลายที่โรงเรียนคาเซไมได้ไม่นาน มินาโตะก็ได้พบและรู้จักกับ ทากิงาวะ มาซากิ นักยิงธนูผู้เปี่ยมไปด้วยความสามารถในอาคารยิงธนูยาตะโนะโมริ เหตุการณ์นี้ได้กลายเป็นแรงกระตุ้นให้มินาโตะหันกลับมายิงธนูอีกครั้งกระทั่งตัดสินใจเข้าชมรมยิงธนูของโรงเรียนคาเซไม โดยมีเป้าหมายที่จะเอาชนะ "เรื่องดังกล่าว" และฝ่าฝันเพื่อคว้าชัยชนะในการแข่งขันยิงธนูระดับจังหวัด
ตัวละคร > ชมรมยิงธนูโรงเรียนคาเซไม

นารูมิยะ มินาโตะ （鳴宮 湊）
ทาเกฮายะ เซยะ （竹早 静弥）
ยามาโนอูจิ เรียวเฮ （山之内 遼平）
คิซารางิ นานาโอะ （如月 七緒）
โอโนงิ ไคโตะ （小野木 海斗）
โมริโอกะ โทมิโอะ （森岡 富男）
ชิรางิกุ โนอะ （森岡 富男）
เซโอะ ริกะ （妹尾 梨可）
ฮานาซาวะ ยูนะ （花沢 ゆうな）
ตัวละคร > ชมรมยิงธนูโรงเรียนคิริซากิ

ฟูจิวาระ ชู （藤原 愁）
โมโตมูระ ฮิโรกิ （本村 宏樹）
ซาเซะ ไดโงะ （佐瀬 大悟）
ซูงาวาระ เซ็งอิจิ （菅原 千一）
ซูงาวาระ มันจิ （菅原 万次）
คาบาชิมะ （椛島）
ยูชิมะ （湯島）
ตัวละคร > อื่น ๆ

ทากิงาวะ มาซากิ （滝川 雅貴）
ทากิงาวะ เร็น （滝川 蓮）
อาจารย์ไซอนจิ （西園寺先生）
นากาซากิ （中崎）
แหล่งข้อมูลอื่น

เว็บไซต์ทางการ (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ สึรุเนะ ที่เอไอเอสเพลย์
อนิเมะ สึรุเนะ (สึรุเนะ ชมรมคนยิงธนู) ที่ปีลีปีลี
อนิเมะ สึรุเนะ -ธนูดอกแรกแห่งการร้อยเรียง- (ฤดูกาลที่ 2) ที่อ้ายฉีอี้
สึรุเนะ (อนิเมะ) ที่เครือข่ายข่าวอนิเมะ
กุหลาบแวร์ซายส์

| --- | --- |
กุหลาบแวร์ซายส์

ベルサイユのばら
ชื่อภาษาอังกฤษ: The Rose of Versailles
แนว: ประวัติศาสตร์, ดราม่า, โรแมนติก
มังงะ
เขียนโดย: ริโยโกะ อิเกดะ
สำนักพิมพ์:  ชูเอฉะ    จัมโบ้
วางจำหน่ายตั้งแต่: Initial run 21 พฤษภาคม พ.ศ. 2515 – 23 ธันวาคม พ.ศ. 2516 Continued run 20 เมษายน พ.ศ. 2556 – February 5 กุมภาพันธ์ พ.ศ. 2561
จำนวนเล่ม: 14
อนิเมะโทรทัศน์
กำกับโดย: ทาดาโอะ นากาฮามะ (ตอนที่ 1-18)   โอซามุ เดซากิ (ตอนที่ 19 เป็นต้นไป)
ดนตรีโดย: โคจิ มากาอิโนะ
สตูดิโอ:  ทีเอ็มเอสเอ็นเตอร์เทนเมนต์
เครือข่าย:  นิปปงทีวี  ช่อง 9 อ.ส.ม.ท.
ฉาย:  10 ตุลาคม พ.ศ. 2522  –  3 กันยายน พ.ศ. 2523
ตอน: 40
ภาพยนตร์
 Lady Oscar (1979)  Inochi arukagiri aishite (1987)  La Rose de Versailles (ベルサイユのばら) (TBA) 
กุหลาบแวร์ซายส์ (ญี่ปุ่น: ベルサイユのばら; โรมาจิ: Berusai No Bara) หรือที่รู้จักกันในชื่อของภาษาอังกฤษคือ "เลดีออสการ์" (Lady Oscar)  เป็นการ์ตูนญี่ปุ่น เรื่องและภาพโดยริโยโกะ อิเคดะ กุหลาบแวร์ซายส์เป็นหนึ่งในการ์ตูนญี่ปุ่นที่เป็นที่รู้จักอย่างดีทั่วโลก ถูกตีพิมพ์เป็นตอน ๆ ในนิตยสารมาร์กาเร็ตของสำนักพิมพ์ชูเออิชา ในปี พ.ศ. 2516 และประสบความสำเร็จในทันทีที่วางจำหน่าย ได้รับการตอบรับจากนักอ่านเป็นจำนวนมาก ต่อมาได้ถูกดัดแปลงเนื้อเรื่องจากการ์ตูนญี่ปุ่นเป็นละครเวทีภาพยนตร์ชุดการ์ตูนและบัลเลต์ ซึ่งในการแสดงละครเวทีในภาคโอเปร่า ริโยโกะ อิเคดะ ผู้แต่งได้มีส่วนร่วมในการประพันธ์คำร้องสำหรับใช้ในการแสดงละครเวทีในภาคโอเปร่าอีกด้วย
กุหลาบแวร์ซายส์ถูกดัดแปลงเป็นละครเวที ที่ได้รับการตอบรับจากผู้ชมเป็นอย่างยิ่ง และกลายเป็นละครเวทีที่มีการเปิดการแสดงมากรอบที่สุดเช่นกันตามรายงานของนิตยสารทาการาซุกะ รีวิว ในปี พ.ศ. 2526 หนังสือการ์ตูนสองชุดแรกของกุหลาบแวร์ซายส์ ได้รับการแปลจากภาษาญี่ปุ่นเป็นภาษาอังกฤษโดยเฟรเดริก แอล. ชอดต์ ซึ่งมีวัตถุประสงค์เพื่อใช้ในการสอนภาษาอังกฤษให้กับชาวญี่ปุ่น และยังได้จัดจำหน่ายในทวีปอเมริกาเหนืออีกด้วย กุหลาบแวร์ซายส์จึงได้ชื่อว่าเป็นการ์ตูนญี่ปุ่นเรื่องแรกที่ได้รับการแปลเพื่อการค้าและจัดจำหน่ายในทวีปอเมริกาเหนือ
กุหลาบแวร์ซายส์ เป็นการ์ตูนญี่ปุ่นอิงประวัติศาสตร์ ที่นำเค้าโครงเรื่องจากเรื่องราวและเหตุการณ์จริงที่เกิดขึ้นในประเทศฝรั่งเศส ช่วงก่อนและหลังการปฏิวัติฝรั่งเศสในสมัยพระเจ้าหลุยส์ที่ 16 แห่งฝรั่งเศสและพระนางมารี อองตัวเนต ถ่ายทอดเรื่องราวอิงประวัติศาสตร์ผ่านตัวละครหลักคือ ออสการ์ ฟรังซัวส์ เดอ จาร์เจและ อังเดร กรังดิเออร์ ในแง่มุมของการปกครองประเทศของพระเจ้าหลุยส์ที่ 16 กฎระเบียบข้อบังคับในราชการทหาร ระเบียบวินัยและอำนาจหน้าที่ รวมถึงเรื่องราวของความรักฉันชู้สาว มิตรภาพและการต่อสู้ในสงคราม
แหล่งข้อมูลอื่น

เนื้อเรื่องแปลเป็นไทย
ริโยโกะ อิเคดะ เก็บถาวร 2005-04-17 ที่ เวย์แบ็กแมชชีน
เว็บไซต์ทางการของริโยโกะ อิเคดะ
เลดี้ ออสการ์ (ชื่อเพื่อจัดจำหน่ายในต่างประเทศของกุหลาบแวร์ซายส์)
เว็บไซต์ภาษาอังกฤษอุทิศให้แก่ เบรุไซยุ โนะ บะระ เก็บถาวร 2006-06-10 ที่ เวย์แบ็กแมชชีน
Lady Oscar (Anime Mundi) เก็บถาวร 2009-03-25 ที่ เวย์แบ็กแมชชีน (อิตาลี)
ยูกิโอ ดูเอลมอนสเตอร์

| --- | --- |
ยูกิโอ ดูเอลมอนสเตอร์

遊☆戯☆王デュエルモンスタース
ชื่อภาษาอังกฤษ: Yu-Gi-Oh! Duel Monsters
แนว: แอคชั่น, ผจญภัย, แฟนตาซี, เกม
อนิเมะโทรทัศน์
กำกับโดย: คุนิฮิสะ สุกิชิมะ
สตูดิโอ: NAS
เครือข่าย: ทีวีโตเกียว
เครือข่ายภาษาอังกฤษ: ทรูสปาร์ก, การ์ตูนคลับแชนแนล
ฉาย:  18 เมษายน ค.ศ. 2000  –  29 กันยายน ค.ศ. 2004
ตอน: 224 (รายชื่อตอน)
ยูกิโอ ดูเอลมอนสเตอร์ (ญี่ปุ่น: 遊☆戯☆王: デュエル モンスターズ; โรมาจิ: Yū☆gi☆ō Dyueru Monsutāzu) เป็นภาพยนตร์อนิเมะจากหนังสือการ์ตูน เกมกลคนอัจฉริยะ ของ คาซุกิ ทาคาฮาชิ โดยเป็นการรีบู้ตอนิเมะต่อจาก เกมกลคนอัจฉริยะ โดยเปลี่ยนสตูดิโอทำอนิเมะจากเดิมคือ โตเอแอนิเมชัน เป็นสตูดิโอ NAS ซึ่งเนื้อหาในภาค ดูเอลมอนสเตอร์ นั้นเป็นเนื้อหาที่เน้นการเล่นการ์ดเป็นหลัก ออกอากาศครั้งแรกเมื่อวันที่ 18 เมษายน ปี ค.ศ. 2000 ถึงวันที่ 29 กันยายน ปี ค.ศ. 2004 ออกอากาศทางสถานีโทรทัศน์ทีวีโตเกียว รวมจำนวนตอนทั้งหมด 224 ตอน โดยในปี ค.ศ. 2015 สตูดิโอ NAS ได้นำภาค ดูเอลมอนส์เตอร์ มาทำการ Remaster แล้วออกฉายทางสถานีโทรทัศน์ทีวีโตเกียว
ในประเทศไทยลิขสิทธิ์ในการจัดจำหน่ายรูปแบบวีซีดีเป็นของบริษัท อนิมีเดีย จำกัด (ผลิตตั้งแต่ช่วงดูเอลลิสก์คิงด้อม จนถึง ศึกอัลคาทราซ) และบริษัท ทีไอจีเอ จำกัด (ผลิตตั้งแต่คืนชีพมังกรล้างโลก ถึง ศึกดูเอลท้าฟาโรห์) และออกอากาศทางช่องทรู สปาร์กของทรูวิชั่นส์ โดยใช่ชื่อว่า เกมกลคนอัจฉริยะ ตามด้วยปีแต่ละซีชั่น
เนื้อเรื่อง

มุโต้ ยูกิ เด็กชายผู้ต่อตัวต่อพันปี ซึ่งเป็นหนึ่งในไอเทมพันปีได้สำเร็จ ว่ากันว่าผู้ที่ต่อตัวต่อนี้สำเร็จ คนผู้นั้นจะได้รับพลังแห่งความมืด และปัญญาของเทพ และเพราะตัวต่อนี้ยูกิจึงได้รู้จักกับ "ตัวเขาอีกคนหนึ่ง" ที่เป็นวิญญาณของฟาโรห์ผู้ไร้นามซึ่งสูญเสียความทรงจำที่สถิตอยู่ในตัวต่อพันปี ทั้งสองได้เป็นคู่หูกัน และเพราะตัวต่อพันปีนี้เอง ทำให้ยูกิได้รู้จักกับสหายคือ โจวโนะอุจิ, ฮอนดะ, อันซุ, ไคบะ และบาคุระ รวมทั้งดูเอลลิสจำนวนมาก
รายชื่อตอน

บทความหลัก: รายชื่อตอนในเกมกลคนอัจฉริยะ
ตัวละคร > ตัวละครหลัก

เจ้าของตัวต่อพันปี หนึ่งในไอเทมพันปีทั้งเจ็ด เขาเป็นคนแรกที่ประกอบตัวต่อได้สำเร็จจึงปลุกวิญญาณของฟาโรห์อาเทมผู้หลับไหลอยู่ให้ตื่นขึ้น วิญญาณฟาโรห์นั้นสูญเสียความทรงจำในอดีตและหลงลืมชื่อของตนไปจึงมุ่งมั่นออกตามหาความทรงจำของตน เด็คที่ใช้เป็นเด็คของเล่นและหุ่นยนต์ ส่วนร่างฟาโรห์ใช้เด็คนักเวทย์และอัศวินที่เป็นสายมืดแทบทั้งสิ้น และเป็นผู้ถือครองหนึ่งในสามการ์ดเทพมายา มังกรฟ้าโอซิริส ซึ่งภายหลังได้เอาชนะไคบะ เซโตะและมาริค อิชูตัลจึงได้ครอบครองการ์ดเทพมายาได้ครบ การดูเอลเกือบตลอดทั้งเรื่อง ร่างฟาโรห์จะเป็นผู้ดูเอลด้วยตัวเอง
เพื่อนสนิทของยูกิ โผงผางขี้โวยวาย แต่จริงใจและรักเพื่อน ใช้เด็คอัศวินสายไฟและการ์ดรูเล็ต แม้จะมีฝีมืออ่อนกว่ายูกิและไคบะอย่างเห็นได้ชัด แต่มีพัฒนาการทางด้านดูเอลสูงมากซึ่งชดเชยการคำนวณกลยุทธ์ได้เป็นอย่างดี มีน้องสาวหนึ่งคน คือโจวโนะอุจิ ชิสึกะ ที่ประสบอุบัติเหตุจนดวงตาทั้งสองข้างได้รับบาดเจ็บและรักษาตัวอยู่ในโรงพยาบาลมาตลอด แต่ภายหลังหายดีและกลับออกมาให้กำลังใจพี่ชายอีกครั้ง
เพื่อนสนิทของยูกิ แม้จะไม่ใช่ดูเอลลิสต์แต่ก็คอยให้กำลังใจพวกยูกิเสมอ แอบชอบชิสึกะน้องสาวโจวโนะอุจิอยู่ ซึ่งภาคแรกช่องอาซาฮีในญี่ปุ่นและในปี2541ในไทยแอบชอบโนซากะ มิโฮะ
คู่แข่งตลอดกาลของยูกิ เป็นผู้สืบทอดไคบะคอร์เปอเรชั่น เลือดร้อน เชื่อมั่นในตัวเองสูง มองยูกิเป็นคู่ปรับที่ต้องล้มให้ได้ ภาคภูมิใจในเด็คของตัวเองและมอนสเตอร์ชื่อ บลูอายไวท์ดราก้อนเป็นอย่างมาก เคยเป็นผู้ครอบครองหนึ่งในสามการ์ดเทพมายา ทหารเทพยักษ์โอเบลิสค์ แต่เมื่อพ่ายยูกิไปในภาค4(ศึกอัลคาทราซ) จึงมอบโอเบลิสค์ให้แก่ยูกิ
เจ้าของวงแหวนพันปี มีสองวิญญาณเหมือนยูกิ ร่างหนึ่งเป็นเด็กหนุ่มนิสัยซื่อและอ่อนโยนขี้กลัว ส่วนร่างแห่งความมืดมีนิสัยป่าเถื่อนชอบทรมานคน มุ่งหวังจะรวบรวมไอเทมพันปีทั้งเจ็ด แต่ไม่ใช่คนนิสัยมุทะลุเอาแต่ชัยชนะเพียงอย่างเดียว รู้จักที่จะพ่ายแพ้และถอยกลับไปตั้งหลักใหม่จึงรับมือได้ยาก
ปรากฎตัวครั้งแรกในฐานะเพื่อนร่วมชั้นของยูกิ เขาเป็นผู้คิดค้น DDM (Dungeon Dice Monsters) เคยเสนอให้เปกาซัสต่อยอด DDM จนทำข้อตกลงได้ แต่เมื่อรู้ว่ายูกิโค่นเปกาซัส โอโทงิเลยท้าแข่งDDMเพื่อล้างแค้น แม้ว่าผลคือแพ้ต่อยูกิ แต่โอโทงิได้รับการพัฒนาDDMจากบริษัทจนยอมเป็นเพื่อนกับพวกยูกิ 
โอโทงิมีบทอีกครั้งในแบทเทิลซีตี้ ในฐานะเพื่อนร่วมทาง ร่วมถึงร่วมสู้กับบิ๊กไฟซ์
เด็กสาวหน้าตาน่ารัก แอบชอบยูกิร่างฟาโรห์ ถนัดใช้การ์ดนางฟ้าและเวทย์ เป็นดูเอลลิสต์ที่ไม่มีฝีมือมากนักแต่สามารถดูเอลชนะมาด้วยพลังมิตรภาพ
ตัวละคร > ตัวละครอื่นๆ

น้องชายของไคบะ รักและนับถือพี่ชายเป็นอย่างมากห่วงพี่ชายเวลาทำอะไรหลายๆอย่าง​ ในหนังสือนวนิยายนับถือ​ จิน​ เป็นเส​มือนพี่ชายอีกคน
ปู่ของยูกิ เจ้าของร้านการ์ดเกมที่ดูแลยูกิอยู่ ถึงจะดูติงต๊องไปบ้างแต่ก็อ่อนโยนและมีแนวคิดแบบผู้ใหญ่
เป็นแชมป์ดูเอลลิสต์จากอเมริกาที่อายุน้อยที่สุด คุณปู่ของเธอ อาเธอร์ เป็นนักโบราณคดีซึ่งเป็นเพื่อนกับสุโงโรคุด้วย
รีเบคกาปรากฎตัวหลังจากพวกยูกิพาปู่สุโงโรคุกลับบ้าน โดยเธอมาที่นี่เพื่อทวงคืนการ์ดบลูอายไวท์ดราก้อน (ซึ่งโดนไคบะฉีกทิ้งในตอนที่1) ยูกิจึงให้เธอดูเอลเพื่อเจรจา สุดท้ายยูกิขอยอมแพ้ แต่รีเบคก้ารู้ความจริงจากอาเธอร์ ทำให้เธอยอมรับโดยดี
หลังจากนั้นเธอได้หลงรักยูกิ เธอไม่ได้ชอบยูกิที่เป็นฟาโรห์ แต่กลับชอบตัวมุโต ยูกิที่เป็นเจ้าของร่าง ชอบเรียกยูกิว่า ดาร์ลิ้ง
น้องสาวแท้ๆของโจวโนะอุจิที่ประสบอุบัติเหตุทำให้ดวงตามองไม่เห็น รักษาตัวอยู่ในโรงพยาบาลมานาน แต่หายดีและมองเห็นได้ดังเดิมในภาคแบทเทิลซิตี้ ซึ่งสิ่งแรกที่เธอเห็นคือภาพของพี่ชายที่กำลังกระโจนเข้าช่วยเหลือเพื่อนตามที่เธอวาดฝันเอาไว้ ห่วงใยและคอยให้กำลังใจพี่ชายเสมอ
มีผมสีดำและดวงตาสีแดงลักษณะ​ภายนอกเหมือนกับ​เรดอาย์ แบล็ค ดราก้อน​ เป็นผู้ครอบครองเรดอายด์ก่อนริวซากิ​และโจวโนะอุจิ​ ​เพื่อนสนิทของไคบะและ​เป็นรุ่นน้องของเปกาซัส​ คอยสนับสนุนไคบะครอปเปอร์เรชั่นและอินดัสเทียลอิโวลูชั่นในหลายๆด้าน​ เป็นผู้ใช้เด็คราชันย์​ การ์ดที่ถนัดคือการ์ดเวทมนตร์​และกับดักเป็นส่วนใหญ่​ จินปรากฏ​ตัวในช่วง​ที่ไคบะเรียกจินเป็นผู้ทดสอบดูเอลดิสต์ก่อนศึกดูเอลคิงดอม​ แต่ตอนนั้นจินคนปัจจุบัน​เสียชีวิต​ไปแล้ว​ คนที่ใช้ร่างต่อคือวิญญาณจินยุคฟาโรห์ หลังจากศึกอันคทราซจินได้ปรากฏตัวขึ้นเพื่อดูเอลทดสอบยูกิและพ่ายแพ้จึงยอมรับในตัวยูกิพร้อมทั้งบอกยูกิถึงเรื่องราวของมังกรแห่งหายนะในตำนาน แกนโดรา
ตัวละคร > ตัวละครที่มีบทบาทในซีซั่นต่างๆ > ดูเอลลิสท์คิงดอม

ผู้ให้กำเนิดการ์ดดูเอลมอนสเตอร์ เจ้าของบริษัทอินดัสเทรัยลอิลูชั่น และผู้ครอบครองดวงตาพันปีที่สามารถอ่านการ์ดบนมือเป้าหมายได้ เป็นคนจัดงานดูเอลลิสท์คิงดอมโดยมีแผนร้ายให้ยูกิและไคบะมาที่เกาะเพื่อช่วยคนสำคัญ สาเหตุคือต้องการเทคโนโลยีของไคบะคอร์ปอเรชั่นในการชุบชีวิตภรรยาที่เสียไป
หลังพ่ายแพ้ยูกิ ถูกบาคุระลอบเข้ามาช่วงชิงดวงตาพันปีไป (ในมังงะระบุว่าเสียชีวิต แต่ในอนิเมะยังมีชีวิตอยู่ยาวจนถึงภาค GX)
สาวสวยทรงเสน่ห์ผู้มัดใจชายหลายคน ผู้ใช้เด็คฮาร์ปี้เลดี้ แอบชอบโจโนะอุจิ เคยเข้าร่วมองค์กรโดม่าเพราะต้องการความแข็งแกร่ง
ดูเอลลิสต์ที่เล่นเด็คไดโนเสาร์ เสียเรดอายส์แบล็คดราก้อนให้กับโจโนะอุจิ ในภาคโดม่าได้รวมมือกับฮางะใช้การ์ดอาณาเขตโอเลคัลกอสจัดการโจวโนะอุจิแต่แพ้จนโดนชิงวิญญาณไป
ดูเอลลิสต์เด็กใส่แว่นตาแสนเจ้าเล่ห์ ที่เล่นสกปรกต่างๆ ตั้งแต่โยนการ์ดเอ๊กโซเดียลงทะเล จ้างเด็กมาแอบใส่การ์ดปรสิตในเด็คของโจวโนะอุจิ จนถึงร่วมมือใช้การ์ดอาณาเขตโอเลคัลกอสจัดการยูกิ แต่ยูกิที่ฟิวขาดนั้นจัดคอมโบกระหน่ำฮางะจนอ่วมก่อนโดนชิงวิญญาณไป
ดูเอลลิสต์นักประมงผู้ใช้เด็คทะเล ชอบปลาและล่อนักดูเอลด้วยปลาย่าง
ดูเอลลิสต์ที่เกลียดชังเปกาซัสจากการแข่งกับเด็กแพ้ ใช้วิธีสกปรกต่างๆนาๆจนได้แข่งกับโจวโนะอุจิ แต่แพ้แถมยังโดนกับดักตกทะเลไป
ตัวละคร > ตัวละครที่มีบทบาทในซีซั่นต่างๆ > แบทเทิลซิตี้ และ ศึกอัลคาทราซ

ตัวร้ายหลักประจำภาคแบทเทิลซิตี้และศึกอัลคาทราซ เกิดมาในฐานะผู้เฝ้าสุสาน ถูกผู้เป็นพ่อทารุณโดยการสักอักขระ จนเมื่อได้ครอบครองคฑาพันปี ทำให้บุคลิกด้านมืดเกิดและฆ่าพ่อ โดยคิดว่าฟาโรห์หรือยูกิเป็นคนทำ ทำให้มาริคต้องการแก้แค้นโดยการก่อตั้งเหล่ากูลส์เพื่อจัดการพวกยูกิ จนถึงล้างสมองโจวโนะอุจิและอันสุเพื่อบีบบังคับให้ยูกิสู้กับเพื่อน
มาริคมีสองบุคลิกที่คล้ายกับยูกิกับบาคุระ แต่ด้านมืดของเขามาจากห้วงลึกจิตใจที่ถูกพ่อทรมาน ไม่ใช่วิญญาณจากพันปีแต่อย่างใด เมื่อมาริครู้ความจริงจึงพยายามต่อต้านด้านมืดแต่ไร้ผล บางครั้งสิงอันสุเพื่อสามารถคุยกันในระยะสั้นๆ
นอกจากเป็นผู้ครอบครองคฑาพันปีแล้ว ยังเป็นผู้ครอบครองการ์ดมังกรปีกเทพราห์ (เคยครอบครองมังกรฟ้าโอซีริส แต่ยูกิชิงมาจากกูลส์รูปแบบหุ่นได้)
พ่ายแพ้ยูกิในรอบสุดท้าย มาริคตัวจริงขอยอมแพ้เพื่อทำลายด้านมืดทิ้ง
พี่สาวของมาริคที่อยู่ในพิพิธภัณฑ์ คอยบอกเรื่องราวในศิลาพันปีให้ยูกิและไคบะฟัง เข้าร่วมการแข่งแบทเทิลซิตี้เพื่อพยายามหยุดน้องชายที่ล้างแค้นอาเทมและให้การ์ดโอเบลิสก์กับไคบะ ผู้ครอบครองสร้อยคอพันปีที่สามารถมองเห็นอนาคตได้
ชายผู้เงียบขรึมที่มีรอยอักขระบนใบหน้า พี่ชายบุญธรรมของมาริคที่ถวายกายเพื่อปกป้องน้องชาย ถึงขั้นยอมสวมรอยเป็นมาริค อักขระของเขาสามารถหยุดยั้งมาริคด้านมืดได้ แต่เมื่อดูเอลกับโจวโนะอุจิ เขาได้ใช้การ์ดราห์ปลอมที่ใช้แล้วตายทั้งสองฝ่าย เขาหลับยาวจนถึงรอบสุดท้าย
แรร์ ฮันเตอร์ (レアハンター)
ชายที่ไม่ทราบชื่อจริง ใช้เด็คเอ็กโซเดีย เป็นกูลส์คนแรกของยูกิที่ต้องสู้เพราะเขาได้ชิงการ์ดเรดอายส์แบล็คดราก้อนจากโจวโนะอุจิไป แพ้ให้กับยูกิ
เอสเปอร์ โรบะ (エスパー絽場)
เด็กหนุ่มผู้อ้างตัวว่าเป็นผู้ใช้พลังจิต  ใช้เด็คพลังจิต แต่ถูกจับได้ว่ามีน้องชายคอยแอบดูจากที่ไกลๆ ชนะริวซากิ แพ้โจโนะอุจิและมอบมนุษย์ดัดแปลง ไซโคช็อคเกอร์ให้
แพนโดร่า (パンドラ)
หนึ่งในกูลส์ ผู้ใช้เด็คแบล็คเมจิเชี่ยน(คนละเวอร์) แพ้ยูกิ
ตัวละคร > ตัวละครที่มีบทบาทในซีซั่นต่างๆ > โลกมิติเวอร์ชวล

ลูกชายแท้ๆของ ไคบะ โกซาบุโร่
พ่อบุญธรรมของ ไคบะ เซโตะ และเป็นเจ้าของ บริษัท ไคบะคอเปอร์เรชั่น
ตัวละคร > ตัวละครที่มีบทบาทในซีซั่นต่างๆ > คืนชีพมังกรล้างโลก

หัวหน้าองค์กรโดม่า อดีตเคยเป็นราชาแห่งแอตแลนติส
สมาชิกองค์กรโดมามีความแค้นส่วนตัวกับ ไคบะ เซโตะ
สมาชิกองค์กรโดม่า
ราฟาเอลคือลูกศิษย์​คนแรกของจิน​ ปัจจุบัน​สังกัด​และทำงานให้กับไคบะ​ ครอ​ปเปอร์​เ​ร​ชั่น
สมาชิกองค์กรโดม่า ชอบคุจาคุ ไม
ตัวละคร > ตัวละครที่มีบทบาทในซีซั่นต่างๆ > ศึกดูเอลท้าฟาโรห์

วิญญาณที่สิงอยู่ในตัวต่อพันปีแท้จริงแล้วคือกษัตริย์อียิปต์สมัยโบราณ
เป็นนักบวชผู้ครอบครองคฑาพันปีและคอยรับใช้ฟาโรห์​ มีคนรักชื่อคิซาราห์​และมีเพื่อนสนิทคือจินแต่ทั้งคู่นั้นได้เสียชีวิต​ไปแล้ว
เป็นนักบวชผู้ครอบครองสร้อยพันปีและคอยรับใช้ฟาโรห์
เป็นนักบวชผู้ครอบครองวงแหวนพันปีและคอยรับใช้ฟาโรห์ภายหลังได้ผนึกวิญญาณตัวเองไปพร้อมกับจอมเวทมนตร์ดำหรือแบล็คเมจิคเชี่ยนในการต่อสู้กับจอมโจรบาคุระ
เป็นนักบวชผู้ครอบครองกุญแจพันปีและคอยรับใช้ฟาโรห์
เป็นนักบวชผู้ครอบครองตาชั่งพันปีและคอยรับใช้ฟาโรห์
เป็นนักบวชผู้ครอบครอดวงตาพันปีและคอยรับใช้ฟาโรห์รวมถึงเป็นพ่อที่แท้จริงของเซโตะด้วย
ปู่ของอาเทมเป็นเจ้าของกุญแจพันปีก่อนชาดะ
ลูกศิษย์ของมาฮาโด้สามารถเรียกจอมเวทย์หญิงหรือแบล็คเมจิคเชี่ยนเกิลส์ออกมาได้
ตัวตนแห่งความมืดที่สิงอยู่ในวงแหวนพันปีของ บาคุระ เรียว แท้จริงแล้วเป็นจอมโจรในสมัยอียิปต์
คนรักของเซโตะ​ น้องสาว​ของจิน​ มีผมสีขาวและดวงตาสีฟ้า​ จิตวิญญาณ​เกิดใหม่เป็นบลูอายด์​ ไวท์​ ดราก้อน
เป็นผู้ครอบครองตัวต่อพันปีก่อนอาเทม​ ตายไปตอนอัญเชิญ​มังกรดำแห่งหายนะ​ แกนโดร่า เพื่อปกป้อง​จักรวรรดิ​ฟาโรห์ใน​ตอนพิเศษ​ อยู่ในตำแหน่ง​นายทวารผู้เฝ้าประตู​ เพื่อนสนิทของนักบวชเซโตะ​
คนรักของจิน​ ถูกอาเทมฆ่าตายเพราะพ่ายแพ้ในการแข่งเกมส์กระดานหมากรุก​
ในอนิเมะปรากฏ​ตัวขึ้นเพื่อคอยชี้แนวทางต่างๆแก่พวกยูกิ​ เป็นผู้ครอบครองกุญแจ​พันปีและตราชั่งพันปี​ ล่วงรู้​ถึงจิตวิญญาณ​ขององค์​ฟาโรห์​ไร้นาม​
ในไกด์เด็น​ ชาดีย์เป็นคนรับใช้คนสนิทของฟาโรห์​ เป็นคนที่ช่วยเหลือเซโตะและจินจากภารกิจ​บางอย่าง
เซนต์เซย์ย่า โอเมก้า

เซนต์เซย่า โอเมก้า (聖闘士星矢Ω（セイントセイヤオメガ）เซนโตะเซยะโอเมก้า) เป็นอนิเมะทีวีซีรีส์เซนต์เซย่า ผลิตโดย โตเอะ แอนิเมชัน ออกอากาศทางช่อง ทีวีอาซาฮี ของญี่ปุ่นเมื่อ 1 เมษายน พ.ศ. 2555 ทุกเช้าวันอาทิตย์เวลา 6:30 น. กำกับโดย ฮาตาโนะ โมริโอะ
ในประเทศไทย ออกอากาศทาง โมเดิร์นไนน์ทีวี ทุกเช้าวันเสาร์-อาทิตย์เวลา 9:00 น., เอ็มคอตแฟมิลี และ สถานีโทรทัศน์ผ่านดาวเทียม การ์ตูนคลับแชนแนล.
ผลิตออกมาในรูปแบบดีวีดี โดย ดรีม เอ็กซ์เพรส (เดกซ์)
เนื้อเรื่อง

เนื้อเรื่องของภาคนี้เป็นอนาคตแบบหนึ่งของภาคหลักเท่านั้น เป็นอีกจักรวาลหนึ่งของเซย์ย่าที่เริ่มนับจากหนึ่งใหม่หมด เรื่องราวกล่าวถึงเหตุการณ์ต่อจากภาคหลักในอีก 13 ปีให้หลัง ดำเนินเรื่องโดยพระเอกคือ เพกาซัส โคกะ และตัวละครชุดใหม่เกือบทั้งหมด แต่ก็ยังมีตัวละครจากภาคหลักมาปรากฏตัวเป็นตำนานของเซนต์
เพลงประกอบ

เพลงเปิด : "เพกาซัสแฟนตาซี เวอร์ชัน Ω" (ペガサス幻想（ファンタジー）ver.Ω) ขับร้องโดยวง MAKE-UP feat โชโกะ นาคางาวะ
เพลงเปิด : "เน็กซ์เจเนเรชั่น" (新星Ω神話（ネクストジェネレーション）) ขับร้องโดย วง √５
เพลงเปิด : "เซนต์อีโวลูชั่น" (未来聖闘士Ω（セイントエボリューション) ขับร้องโดย Nagareda Project
แหล่งข้อมูลอื่น

| ด ค กเซนต์เซย์ย่า โดย มาซามิ คูรูมาดะ |
| --- | --- | --- |
| ฉบับมังงะและอนิเมะ | ภาคหลัก • Episode G • Next Dimension • The Lost Canvas • โอเมก้า • เซนต์เทียโช • เหล่าโกลด์เซนต์คืนชีพ • Rerise of Poseidon |  |
| ฉบับภาพยนตร์ | สงครามเทพีเอริส • สงครามเทพเจ้าโอดีน • สงครามสุริยเทพอาเบล • ความทะเยอทะยานของลูซิเฟอร์ • โหมโรงสู่ภาคสวรรค์ • กำเนิดอัศวินจักรราศี |  |
| ข้อมูลอื่น ๆ | ตัวละคร • รายชื่อตอน • เกราะ • เกม • คลอธซีรีส์ • คลอธมิธ • เพกาซัสแฟนตาซี |  |
| สถานที่ต่างๆในเรื่อง | แซงค์ทัวรี่ • โกโรโฮ • ไซบีเรียตะวันออก • เกาะอันโดรเมด้า • เกาะเดธควีน • แอสการ์ด •แอตแลนติส • นรก • เอลิเชี่ยน |  |
| วิดีโอเกม | เจสตาร์วิกตอรีวีเอส • จัมป์ฟอร์ซ |  |
โครงการ · หมวดหมู่ · สถานีย่อย
ล่าอสูรกาย

| --- | --- |
ล่าอสูรกาย
うしおととら
ชื่อภาษาอังกฤษ: Ushio and Tora
แนว: ผจญภัย แอ็คชั่น เหนือธรรมชาติ
มังงะ
เขียนโดย: คาซุฮิโระ ฟูจิตะ
สำนักพิมพ์:  โชงะกุกัง    วิบูลย์กิจ
อนิเมะ
กำกับโดย: คุนิฮิโกะ ยุยามะ
สตูดิโอ: โตโฮ, โชงะกุกัง
ล่าอสูรกาย (ญี่ปุ่น: うしおととら; โรมาจิ: Ushio to Tora) เป็นการ์ตูนญี่ปุ่นที่เขียนและวาดภาพประกอบโดย คาซูฮิโระ ฟูจิตะ ตีพิมพ์ลงในนิตยสารการ์ตูนโชเน็ง วีคลีโชเน็งซันเดย์ ของสำนักพิมพ์โชงากูกังตั้งแต่เดือนมกราคม พ.ศ. 2533 ถึงตุลาคม พ.ศ. 2539 โดยมีจำนวนเล่มทั้งหมด 33 เล่มจบ มังงะเรื่องนี้ติดตามการผจญภัยของเด็กชายชื่อ อาโอสึกิ อูชิโอะ ลูกชายของผู้ดูแลวัด ซึ่งหลังจากปลดปล่อย โทระ อสุรกายคล้ายเสือโคร่งที่ทรงพลังซึ่งถูกคุมขังอย่างไม่ได้ตั้งใจ ทั้งสองก็เริ่มต้นการเดินทางร่วมกันเพื่อต่อสู้กับสิ่งมีชีวิตเหนือธรรมชาติที่คุกคามโลกที่ชื่อว่า ฮาคูเม็งโนะโมโนะ
เนื้อเรื่อง

ปมที่แท้จริงของเรื่องนี้เริ่มเมื่ออุชิโอะพบว่าที่ห้องใต้ดินมีอสุรกายถูกขังด้วยหอกลึกลับ และเมื่อถามความจริงกับชิกุเระ จึงทราบว่าแท้จริงแล้วชิกุเระพ่อติงต๊องเป็นนักบวชเวทย์ ที่มีอาคมแกร่งกล้าที่สุดคนหนึ่งในนิกายลับโคฮะ ซึ่งตั้งขึ้นมาเป็นเวลานาน เพื่อหาผู้สืบทอด หอกสมิง ที่แท้จริง   ชิกุเระ จึงบอกให้อุชิโอะออกเดินทาง โดยบอกว่าจะค้นพบความจริง เมื่อถึงจุดหมายที่อาซาฮิงาว่าในฮอกไกโด ระหว่างเดินทาง อุชิโอะได้พบเรื่องราวต่างๆ มากมาย   ไม่ว่าจะเป็นเผชิญกับผู้ที่ผ่านการคัดเลือก ให้สืบทอดหอกสมิงที่แท้จริงทั้งสี่คน  การรู้จักและช่วยเหลือผู้คนจากอสูรต่างๆ   พระเถื่อนเคียวร่าจากนิกายลับโคฮะ   เฮียวเซียนผู้ลึกลับ   อสูรประจำทิศบูรพา และประจิม   อสูรผู้ย้อนเวลาได้   และได้ตระหนักว่าแม่ของตนจำเป็นต้องเสียสละตนเองไปอยู่ยังใต้ทะเลลึกเพื่อกักอสูรที่ร้ายกาจที่สุดในประวัติศาสตร์นั่นคือ จิ้งจอกเก้าหางฮะกุเม็ง   ทั้งยังทราบจากการย้อนเวลาว่าแม่ของตน   ตัวอุชิโอะและโทร่า   ฮะกุเม็ง   และการกำเนิดหอกสมิงนั้นเกี่ยวพันกันอย่างลึกซึ้ง   จุดประสงค์ที่แท้จริงผู้สร้างของหอกสมิงคืออะไร?   แม่ของอุชิโอะเป็นใคร?   โทร่าแท้จริงแล้วมาจากไหน?   ทำไมอสูรร้ายอย่างฮะกุเม็งถึงถูกผนึกไว้ได้ ณ ใต้ทะเลลึกของเกาะญี่ปุ่น?   และสุดท้ายเมื่อฮะกุเม็งตื่นขึ้นมา   อุชิโอ โทร่า รวมทั้งนักบวชนิกายลับจะสามารถปราบฮะกุเม็งได้หรือไม่?
ตัวละคร > มนุษย์ > อาโอซึกิ อุชิโอะ

เด็กม.ต้นผู้ครอบครองหอกสมิง ซึ่งใช้กำจัดเหล่าอสูร มีอสูรชื่อว่า"โทระ"ซึ่งถูกกักโดยหอกสมิงมา 500 ปี พ่อ(อาโอซึกิ ชิกุเระ)เป็นนักบวชเวทนิกายลับโคฮะ พยายามที่จะค้นหาความลับของแม่(อาโอซึกิ ซึมาโกะ) และกำจัดฮะกุเม็ง ศัตรูของหอกสมิง ที่พยายามจะทำลายอสูรทั้งหมดและประเทศญี่ปุ่น ปิดเรื่องที่ตนเองมีหอกสมิงไว้เป็นความลับแต่มีบางคนที่รู้
ตัวละคร > มนุษย์ > นากามูระ อาซาโกะ

เพื่อนร่วมห้องของอุชิโอะ เป็นเพื่อนกับอุชิโอะและมายูโกะตั้งแต่เด็ก เคยถูกอุชิโอะและโทร่าช่วยเหลือจากอสูรโดยหอกสมิง แอบชอบอุชิโอะอยู่
ตัวละคร > มนุษย์ > อิโนอุเอะ มายูโกะ

เพื่อนร่วมชั้นของอุชิโอะและอาซาโกะ เคยถูกอุชิโอะและโทร่าช่วยเหลือจากอสูรโดยหอกสมิงเหมือนอาซาโกะ ชอบโทร่าและคิดว่าโทร่าเป็นสัตว์เลี้ยงของอุชิโอะ และโทร่าก็อยากกินมายูโกะด้วย (เจ้าตัวไม่รู้) แอบชอบอุชิโอะอยู่
ตัวละคร > มนุษย์ > อาโอซึกิ ชิกุเระ

บิดาของ อาโอซึกิ อุชิโอะ เป็นนักบวชเวทพลังสูงนิกายลับโคฮะ ซึ่งมีหน้าที่ปกป้องหอกสมิงและกำจัดปีศาจ